పాలకీడు మండలం

పాలకీడు మండలం, తెలంగాణ రాష్ట్రం, సూర్యాపేట జిల్లాకు చెందిన మండలం.తెలంగాణ ప్రభుత్వ ఉత్తర్వు సంఖ్య GO Ms No 246  Revenue (DA-CMRF) Department, Dated: 11-10-2016 పాలకీడు, ఈ మండలానికి కేంద్రం. ఇది సమీప పట్టణమైన మిర్యాలగూడ నుండి 26 కి. మీ. దూరంలోనూ ఉంది. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండల ప్రాంతం నల్గొండ జిల్లాలో ఉండేది. ప్రస్తుతం ఈ మండలం సూర్యాపేట రెవెన్యూ డివిజనులో భాగం. పునర్వ్యవస్థీకరణకు ముందు ఇది మిర్యాలగూడ డివిజనులో ఉండేది.ఈ మండలంలో 14  రెవెన్యూ గ్రామాలు ఉన్నాయి.నిర్జన గ్రామాలు లేవు

 కొత్త మండల కేంద్రంగా గుర్తింపు 
లోగడ పాలకీడు  గ్రామం నల్గొండ జిల్లా మిర్యాలగూడ రెవెన్యూ డివిజను పరిధిలోని నేరేడుచర్ల మండల పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా పాలకీడు గ్రామాన్ని నూతన మండల కేంద్రంగా, కొత్తగా ఏర్పడిన సూర్యాపేట జిల్లా, సూర్యాపేట రెవెన్యూ డివిజను పరిధి క్రింద 1+09 (పది) గ్రామాలుతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది.

2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 133 చ.కి.మీ. కాగా, జనాభా 25,452. జనాభాలో పురుషులు 12,778 కాగా, స్త్రీల సంఖ్య 12,674. మండలంలో 6,953 గృహాలున్నాయి.

 మండలంలోని రెవెన్యూ గ్రామాలు 

 అలంగాపురం
 ఎల్లాపురం
 కోమటికుంట
 గుండెబోయినగూడెం
 గుండ్లపహాడ్
 గుడుగుంట్లపాలెం
 జాన్‌పహాడ్
 పాలకీడు
 బోతలపాలెం
 మహంకాళిగూడెం
 మూసిఒడ్డుసింగారం
 రావిపహాడ్
 సజ్జాపురం
 సున్యపహాడ్

 మూలాలు 

వర్గం:2016 లో ఏర్పాటైన తెలంగాణ మండలాలు